title: Reyal Basilica de Sant Lorient
text: A ilesia basilica de Sant Lorient ye un templo barroco d'a ciudat de Uesca construyiu entre 1608 y 1703. Fue edificada sobre un antigo templo romanico, que fue dimpués enamplau en o sieglo XIV en estilo gotico mientres o reinau de Chaime II d'Aragón. Se troba en a plaza de Sant Lorient, en o que estió a morería u barrio alchama d'a ciudat, en extramuros. Ye adedicada a o santo patrón d'a ciudat, ya que, seguntes a tradición, yera aquí a on viviban os suyos prochenitors.
  
  L'edificio 
  A ilesia de Sant Lorient fue construyida sobre un templo romanico de chicotas dimensions, que fue enamplau dimpués por una fabrica en traza gotica, d'a que se conservan quantos repuis en a torre, en o retablo mayor y en l'atrio.
  
  A ilesia se divide en planta salón, formada por tres naus d'a mesma altaria divididas en quatro trampos por pilars cruciformes cubiertos por bovedas de lunetos, con capiellas laterals d'os siglos XVI y XVII entre muraus. A gran cupula sobre pechinas que cubre o crucero, data de 1723 y preside un conchunto interior iluminau por vanos de meyo punto con vidrieras que apaciguan o claror d'a luz, prevocando un efecto solemne de l'ampla estructura d'o templo.
  
  En a sacristía s'alza o busto de Sant Lorient en plata (sieglo XVI) que cada 10 d'agosto sale acompanyau por os Danzants en o suyo recorriu dica a Seu. En ella tamién se troban quantos lienzos decumentados a nombre d'Antonio Bisquert, pintor valenciano d'o sieglo XVII estableixiu en Teruel, que representan a vida de Sant Lorient.
  
  A frontera de ladriello sobre zocalo de piedra, fue disenyada en o sieglo XVIII por José Sofí. Ista se divide en tres cuerpos prencipales flanquiaus por pilastras. Tiene forma de parriella invertida (a torre se pareixe al mango y as fileras de ladriellos adosadas a os laterals, as reixas). El tramo central corresponde al acceso, sobre el que se eleva la torre, que corresponde a la antigua fábrica. Ye formada por dos cuerpos, o superior formau por amplos vanos de meyo punto. O portico de dentrada, d'estructura parellana a os laterals, se compone en arco de meyo punto con capilleta superior adedicada a Sant Lorient.
  
  Títols 
  A ilesia de Sant Lorient de Uesca tien os siguients títols:
   Reyal, por as donacions que, a o largo d'a suya historia, le atorgoron a-saber-los monarcas aragoneses como Chaime I, Chaime II, Ferrando II u Felipe I.
   Parroquial, por estar parroquia en o suyo orichen y fundación d'o barrio u población a on se i trobaba.
   Colechial, por dar-se en ella dende tiempo inmemorial un Colechio u Capítol de beneficiaus.
   Basilica, en dar-le tal títol o Papa León XIII en 1884, como remera a lapida que ye en l'atrio.
   Agregada a la de Sant Chuan de Letrán, Roma dende o sieglo XIII.
  
  Vinclos externos 
   
    Basilica de Sant Lorient
  
  Lorient, Sant
  Edificios de Uesca
  Molimentos de Uesca
  Molimentos d'a provincia de Uesca
  Molimentos d'a Plana de Uesca
  Ilesias d'a provincia de Uesca
  Ilesias d'a Plana de Uesca